《勇士赴敌场》
宋代·林希逸

士有非常勇，堂堂赴敌场。听琴何比象，属意在轩昂。

触手声何怒，推床兴欲狂。广陵无散卒，易水有刚肠。

剑客休誇诧，桐君为发扬。闻弦心有感，解使懦夫强。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。